# Projekta mērķis

Priekules novada pašvaldība ar mērķi uzlabot novada grants ceļu stāvokli ir nolēmusi piedalīties Lauku atbalsta dienesta (LAD) administrētajā atbalsta pasākumā “7.2 Pamatpakalpojumi un ciematu atjaunošana lauku apvidos”, tā ietvaros atjaunojot vairākus grants ceļu posmus un tiltus.

Saskaņā ar 2015. gada 18. augusta Ministru kabineta (MK) noteikumiem Nr.475 Valsts un Eiropas Savienības atbalsta piešķiršanas kārtība pasākumā "Pamatpakalpojumi un ciematu atjaunošana lauku apvidos" ir atbalstāma grants ceļu būvniecība un/vai pārbūve, bet netiek atbalstīti Ceļu uzturēšanas darbi.

Pasākuma mērķis ir atbalstīt investīcijas publiskās ceļu infrastruktūras kvalitātes uzlabošanai lauku teritorijās, lai veicinātu uzņēmējdarbību un saglabātu apdzīvotību.

Atbilstoši MK noteikumu Nr.475 1.pielikumā “Vienam pretendentam programmēšanas periodā pieejamais atbalsts” norādītajam, Priekules novadam atbalsts, kas noteikts, ņemot vērā novada kopējo grants ceļu kopgarumu, reģistrēto lauksaimniecības dzīvnieku skaitu un laukaugu platības, ir 1,6 miljoni eiro.

# Pašreizējā situācija

Veicot apspriešanu ar novada iedzīvotājiem un uzņēmējiem, kuri atbilst projektā noteiktajai mērķa auditorijai, izraudzīti šādi atjaunojamie ceļu posmi un objekti:

1. Ceļš Gramzda-Zviedri-0,700km(0-0,700km), Alejas ceļš-0,420km(0-0,420km), Meža ielas turpinājums-0,398km(0-0,398km)
2. Ceļš Dāma-Ribenieki -1,250km(0-1,250km)
3. Ceļš Celmenieki Stūri Līčupes-3,720km(0-3,720km)
4. Ceļš Paplaka Purmsāti-0,900km(0,300-1,200km)
5. Ceļš Priekules pilsēta Audari -3,350km(0-3,350km)
6. Ceļš Bunka Ziņģenieki - 4,040km(0,000-4,040km)
7. Ceļš Kalnvēji Sērdieņi- 0,400km(0,000-0,400km)
8. Laukmales iela-0,611km(0,081-0,692km)
9. Ceļš Kalēti Strautiņi- 0,450km(2,530-2,980km)
10. Ceļš Strautiņi Zeltkalni Svipsti -2,000km(0,000-2,000km)
11. Ceļš Meža Siseņi-Apiņi- 0,400km(0,000-0,400km)
12. Kīru ceļš-2,400km(1,170-3,570km)
13. Gabaliņu ceļš- 1.000 km (no 1,010 – 2,010 km)
14. “Daļģu” tilts pār Virgas upi
15. “Virgas” tilts pār Virgas upi

Ir veikta šo ceļu posmu un tiltu projektēšana. Ar projektiem iespējams iepazīties tīmekļa vietnē <http://www.priekulesnovads.lv/> , sadaļā “Publiskie iepirkumi”.

Projektos ietvertos būvdarbus plānots veikt 2018. gadā. Būvdarbu veicējs tiks noskaidrots atklātā konkursā, kuru plānots izsludināt 2017. gada 4. ceturksnī. Iepirkumu plānots dalīt 15. daļās, katram būvprojektam atbilstoši viena iepirkuma daļa.

# Apspriede ar piegādātājiem

Priekules novada pašvaldības iepirkumu komisija atbilstoši Publisko iepirkumu likuma (PIL) 18.panta 2.daļai “*Pirms iepirkuma sākšanas pasūtītājs var rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām. Pasūtītājs paziņo par apspriedi savā tīmekļvietnē, norādot apspriežamos jautājumus, apspriedes laiku un vietu, veidu, kādā piegādātāji var pieteikties dalībai apspriedē, prasības attiecībā uz apspriedes dokumentēšanu un šīs dokumentācijas publicēšanu*” organizē apspriedi ar piegādātājiem. Apspriedes laikā iegūtā informācija tiks izmantota, lai sagatavotu iepirkuma dokumentāciju.

Apspriedes mērķis ir apzināt potenciālo būvuzņēmēju interesi projektā ietverto būvdarbu veikšanā un ieinteresēto pretendentu viedokli un argumentus pretendentu atlases nosacījumu noteikšanā, kā arī līguma izpildes nosacījumu sagatavošanā.

## Apspriežamie jautājumi:

* Kvalifikācijas prasības (pretendenta pieredze, speciālistu pieredze, materiālu atbilstības dokumenti, finanšu apgrozījums)
* Darbu veikšana un termiņi (maksimālā pieļaujamā iepirkuma daļu skaita noteikšana, vienlaikus veicamie darbi)

## Apspriedes laiks un vieta:

2017. gada 10. novembris plkst. 14:00

Priekules novada pašvaldības sēžu zāle, Saules iela 1, Priekule, Priekules novads.

## Veids, kādā piegādātāji var pieteikties dalībai apspriedē:

* Pa e-pastu, nosūtot aizpildītu pieteikuma formu (pieejama <http://www.priekulesnovads.lv/aktualie-iepirkumi/print#menu-anchor>) līdz 2017. gada 9. novembra plkst. 17:00 uz e-pastu [dome@priekulesnovads.lv](mailto:dome@priekulesnovads.lv) ar norādi “Apspriedei ar piegādātājiem – Grants ceļu projekts”
* Telefoniski, piesakoties pa tālruni 26426586
* Klātienē, adresē Saules iela 1, Priekule, Priekules novads līdz 2017. gada 10. novembra plkst. 14:00

## Apspriedes dokumentēšana un šīs dokumentācijas publicēšana:

Apspriede tiks protokolēta un protokola izraksts tiks izsniegts apspriedes dalībniekiem pēc pieprasījuma, kurš nosūtīts uz e-pasta adresi: [dome@priekulesnovads.lv](mailto:dome@priekulesnovads.lv)

Pasūtītājs patur tiesības tīmekļa vietnē [www.priekulesnovads.lv](http://www.priekulesnovads.lv) publicēt sapulces laikā iegūtās informācijas apkopojumu.

Priekules novada pašvaldības

Galvenais iepirkumu speciālists

Juris Džeriņš

Tel.26426586